جمهورباشقانی رجب طیب اردوغان، اف-۳۵ ساواش اوچاقلارینا آلترناتیف اولاراق یئرلی ساواش اوچاغی چالیشمالارینی سرعتلندیردیکلرینی سؤیله‌دی.
جمهورباشقانی و عدالت و قالخینما پارتیسی (آک پارتی) باشقانی اردوغان، پارتیسینین تورکییه بویوک میللت مجلیسی گروپ توپلانتیسیندا دانیشدی.
چیخیشین‌دا ساوونما صنایعینده یئرلی‌لیک نیسبتینی یوزده ۲۰لردن یوزده ۷۰لره چیخاردیقلارینی وورغولایان اردوغان، اقتصادیمیزی دا فؤوقع‌ا‌لعاده ایر‌لی داشیدیق. دونیانین ۱۳.جو بؤیوک اقتصادی دورومونداییق" دئدی.
اردوغان، گئچه‌ن ایل تورکییه اوزرین‌ده ارز، بهره، تورم اوزرین‌دن اوینانان اویونو پوزدوقلارینی ایفاده ائتدی.
آمریکا بیرلشمیش دؤولتلرینین تورکییه‌یه هاوا ساوونما ساتماماسی اوزرینه بو احتیاجی روسیادان گئدردیکلرینی ایفاده ائد‌ن اردوغان،
"(آمریکالیلار) پروژه‌سین‌ده اولدوغوموز اف-۳۵ ساواش اوچاقلاریمیزی بیزه تسلیم ائتمک ایسته‌مه‌دیلر. بیز ده اؤز ساواش اوچاغیمیزین اۆرتیم ایشلرینی سورعتلندیردیک. آلترناتیو اوچاقلاری دا آراشدیرمایا باشلادیق. هر شئیین آلترناتیوی وار. بونونلا دا بیزی سیخیشدیراممایینجا عصرلیک حسابلاری آچدیلار. بونلار ارککجه مباریزه ائتمه‌یی بیلمزلر. هر گون بیر چیخیب اؤلکه‌میزی تهدید ائدیرلر. مجلیسلرین‌ده هئچ بیر حؤکمو اولمایان قرارلار آلیرلار. آرادا بیر ده مکتوبلار یازیرلار. بئله ائدینجه تورکییه گئری می چکیلیر؟ سیز پ‌کاکا/یپگ‌نی ترور هؤرگوتو اولاراق راپورلارینیزا یازمایینجا بو الی قانلی هؤرگوتلر تبرئه می اولور؟" ایفاده‌لرینی ایشلتدی.
آمریکانین سوریه‌ده بؤلوجو ترور هؤرگوتو یپگ/پ‌کاکایا ائتدیگی سلاح یاردیملارینا بیر دفعه داها تپکی گؤستره‌ن اردوغان،
"۳۲ مین دولاییندا سلاح و مهمات یوک‌لو تریلی، عراق طرفین‌دن گیردی. دفعه‌لرله اویاردیق، آمریکادان سس چیخمادی. داعشه قارشی قازانیلمیش بؤیوک باشاری قارشیسیندا صمیمیتله یانیمیزدا یئر آلان اولمادی. چونکو بونلار اونسوز دا داعش ایله بیرلیک‌ده حرکت ائدیرلر. سونرا زیتون دالی بؤلگه‌سینی پ‌کاکا/یپگ‌دن تمیزله‌دیک. اؤلکه‌میزی کونجه سیخیشدیرما چاباسی کسینتیسیز سوردو. مقصدلری تورکییه‌نی تئررور دهلیزینه راضی ائتمک ایدی. اؤرتولو تحریمه معروض قالدیق. کیمینی اؤزوموز اۆرته‌رک کیمینی باشقا یئردن تامین ائد‌رک مانع‌لری بیر بیر آشدیق" شکلینده دانیشدی.
